# 

# Nr. ...../....................

# ACORD DE COOPERARE

privind organizarea și exercitarea activității de amenajare a teritoriului și urbanismului

Ținând seama de faptul că obținerea eficienței și eficacității serviciilor publice reprezintă o condiție esențială a managementului fiecărei entități publice, în cazul prezentului acord de cooperare, entitate publică fiind comuna, în calitatea acesteia de persoană juridică de drept public și, respectiv, de instituție publică locală, apreciind oportunitatea unei cooperări între comune pentru asigurarea serviciilor de amenajare a teritoriului și urbanismului respectând în același timp independența și funcțiile specifice fiecăreia dintre acestea, urmărind facilitarea asigurării activității de amenajare a teritoriului și urbanismului pentru fiecare comună semnatară a prezentului acord de cooperare, prin relații profesionale bazate pe criterii de legalitate, economicitate, eficacitate, eficiență și colaborare pentru realizarea obiectivelor specifice acestei activități, având în vedere prevederile:

1. Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
2. Prevederile din Ordonanța de Urgență nr. 57/2019, privind Codul Administrativ, modificată și completată, respectiv art.86 alin.1 lit. a și art.129 alin.1 și 2 lit. e si alin.9 lit. a și c.
3. art. 24 alin.(1^1)-(1^3) din Legea nr. 273/2006 privind finanțele publice locale, cu modificările și completările ulterioare;
4. Ordinului comun al M.A.I și M.F.P nr.232/2477/2010 privind aprobarea modelului cadru al Acordului de cooperare pentru organizarea și exercitarea unor activități în scopul realizării unor atribuții stabilite prin lege autorităților administrației publice locale
5. Codului civil art. 1166;
6. Codului muncii;
7. Legii nr. 182/2002 privind protecția informațiilor clasificate, cu modificările și completările ulterioare;
8. Codului de procedură civilă;
9. Hotărârii Guvernului nr. 781/2002 privind protecția informațiilor secrete de serviciu;
10. Art.36 si art.36^1 din Legea nr. 350/2001 privind amenajarea teritoriului și urbanismul, cu modificările și completările ulterioare;
11. Legea nr.50/1991 privind autorizarea executării lucrărilor de construcții, republicată, cu modificările și completările ulterioare;
12. Statutului Asociației Comunelor din România, precum și de cele ale Statutului Filialei Județene Prahova a Asociației Comunelor din România; potrivit prezentului acord de cooperare părțile semnatare, prin reprezentanții legali ai acestora, se obligă la o colaborare pe durată nedeterminată, care să asigure o mai mare sustenabilitate și coerență în realizarea activităților de amenajare a teritoriului și urbanismului, în vederea profesionalizării și asigurării structurilor de specialitate necesare dezvoltării coerente și durabile, comunele care nu pot asigura organizarea structurii de specialitate în domeniul amenajării teritoriului și urbanismului în cadrul aparatului de specialitate, pot forma asociații de dezvoltare intercomunitară, constituite în condițiile legii, împreună cu alte comune sau cu orașe, în vederea asigurării furnizării în comun a serviciilor publice privind planificarea urbană și teritorială, eliberarea certificatelor de urbanism și a autorizațiilor de construire, pe baza unui set de reguli convenite prin deplină înțelegere, după cum urmează:

CAPITOLUL I

PĂRȚILE

Art. 1. - Părțile prezentului acord de cooperare, denumit în continuare acord, sunt:

A. Filiala Județeană Prahova a Asociației Comunelor din România, denumită în continuare Filiala, în calitate de entitate organizatoare a activității de amenajare a teritoriului și urbanismului pentru comunele prevăzute la lit. B, cu sediul în Comuna Măgurele, sat Măgurele, nr. 226, județul Prahova, titular a certificatului de înregistrare fiscală 17415800, reprezentată prin domnul Vasilică DIACONU, care îndeplinește funcția de președinte al Filialei,

## și

comunele care cooperează în vederea finanțării și realizării în comun a acțiunilor specifice amenajării teritoriale și urbanismului , respectiv:

**B.1.** Entitatea publică locală **\_\_\_\_\_\_\_\_\_\_**, cu sediul în comuna Puchenii Mari, reprezentată prin **\_\_\_\_\_\_\_\_\_\_\_\_\_**, având funcţia de primar al comunei, în calitate de participantă la acordul de cooperare,

**B.2.** Entitatea publică locală comuna ...................., cu sediul în comuna ....................., reprezentată prin domnul ...................., având funcţia de primar al comunei, în calitate de participantă la acordul de cooperare,

**B.3.** Entitatea publică locală comuna .................., cu sediul în comuna .............................., reprezentată prin domnul ..................., având funcţia de primar al comunei, în calitate de participantă la acordul de cooperare,

**B.4.** Entitatea publică locală comuna ....................., cu sediul în comuna ......................................, reprezentată prin domnul ..............................., având funcţia de primar al comunei, în calitate de participantă la acordul de cooperare,

**B.5.** Entitatea publică locală comuna ........................., cu sediul în comuna ...................................., reprezentată prin domnul .................., având funcţia de primar al comunei, în calitate de participantă la acordul de cooperare,

**B.6.** Entitatea publică locală comuna .................., cu sediul în comuna ..............., reprezentată prin domnul ............., având funcţia de primar al comunei, în calitate de participantă la acordul de cooperare,

CAPITOLUL II

OBIECTUL ACORDULUI DE COOPERARE

Art. 2. - Obiectul prezentului acord de cooperare, denumit în continuare acord, îl constituie cooperarea dintre părțile semnatare, prin reprezentanții legali ai acestora, în vederea organizării și exercitării activității de amenajare a teritoriului și urbanismului în conformitate cu prevederile legale.

Art. 3. - Prezentul acord stabilește:

1. drepturile și obligațiile părților în organizarea și exercitarea activității de urbanism;
2. atribuțiile departamentului de amenajare a teritoriului și urbanismului ;
3. obligațiile financiare ale comunelor semnatare;
4. obligativitatea confidențialității datelor și a informațiilor în posesia cărora intră, oricare dintre persoanele implicate în acest proces.

Art. 4. - Părțile semnatare stabilesc principiile care stau la baza aplicării acordului și se obligă să acționeze consecvent pentru realizarea lor, sub forma:

1. menținerii autonomiei juridice, decizionale și financiare a fiecărei comune semnatare;
2. irevocabilității pe cale unilaterală a prezentului acord;
3. respectării reciproce a confidențialității în desfășurarea activităților;
4. respectării cadrului legal, metodologic și procedural, specific activității de urbanism și amenajarea teritoriului în instituțiile publice.

CAPITOLUL III

DREPTURILE Șl OBLIGAȚIILE PĂRȚILOR ÎN ORGANIZAREA Șl

## EXERCITAREA ACTIVITĂȚII DE AMENAJARE A TERITORIULUI Șl URBANISMULUI

Art. 5. - Filiala Județeană Prahova a Asociației Comunelor din România, în calitate de entitate organizatoare și de angajator, își asumă următoarele obligații:

1. să constituie un departament de amenajare a teritoriului și urbanismului, având în vedere economicitatea, eficacitatea și eficiența acestei activități, cu un număr de cel puțin 1 post, în scopul exercitării activității de amenajare a teritoriului și urbanismului pentru comunele semnatare ale acordului de cooperare
2. să efectueze toate cheltuielile prevăzute la art. 12 și să depună declarațiile aferente drepturilor de personal, precum și pe cele specifice angajatorului, potrivit legii;
3. să asigurare încăperile necesare și adecvate pentru organizarea și desfășurarea activităților de amenajare a teritoriului și urbanismului;
4. să asigure procesul de selectare și angajare a personalului din compartimentul de urbanism;
5. să asigure realizarea activității de amenajare a teritoriului și urbanismului, în conformitate cu normele generale ale legislației aferente;
6. să respecte cadrul legal, metodologic și procedural, specific activității de amenajare a teritoriului și urbanismului;
7. să convoace anual sau ori de câte ori consideră necesar reprezentanții legali ai comunelor semnatare ale prezentului acord.

Art. 6. - Comunele semnatare ale prezentului acord au următoarele drepturi:

1. să propună unele obiective de amenajare a teritoriului și urbanismului, specifice acestor unități administrativ-teritoriale;
2. să solicite și să beneficieze de servicii de amenajare a teritoriului și urbanismului, pentru îmbunătățirea eficienței și eficacității surselor de finanțare;
3. să fie informate, în mod exclusiv și operativ, asupra activității desfășurate.

Art. 7. - Comunele semnatare ale prezentului acord au următoarele obligații:

1. să respecte legislația specifică activității de amenajare a teritoriului și urbanismului în instituțiile publice;
2. să elaboreze și să transmită departamentului de amenajare a teritoriului și urbanismului informațiile necesare;
3. să estimeze costurile necesare realizării activității de amenajare a teritoriului și urbanismului prin cooperare în cursul exercițiului financiar și să prevadă aceste angajamente în bugetul local;
4. să participe la convocările prevăzute la art. 5 lit. g).

CAPITOLUL IV

## ATRIBUȚIILE DEPARTAMENTULUI DE AMENAJARE A TERITORIULUI Șl URBANISMULUI

Art. 8. - Departamentul de amenajare a teritoriului și urbanismului asigură realizarea activității specifice conform legislației în vigoare, respectiv Legea 350/2001 privind amenajarea teritoriului și urbanismul, cu modificarile si completarile ulterioare,și Legea nr.50/1991 privind autorizarea executării lucrărilor de construcții, republicată,cu modificarile si completarile ulterioare.

Art. 9.-În exercitarea activităților sale, departamentul de amenajare a teritoriului și urbanismului are următoarele atribuții:

1. Emiterea Certificatelor de Urbanism / Certificatelor de edificare și a Acordurilor pentru realizare bransamente

a) Îndrumarea personalului desemnat din cadrul localităților semnatare ale prezentului acord, pentru întocmirea în baza documentațiilor de urbanism, aprobate de organele competente a certificatelor de urbanism;

b) Verificarea cererilor și documentațiilor depuse.

c) Emiterea și semnarea certificatelor de urbanism necesare pentru obținerea autorizațiilor de construire, desființare sau alte scopuri (informare, operațiuni notariale etc.).

d) Stabilirea condițiilor urbanistice, regimului economic, juridic și tehnic al terenurilor precum si incadrarea corecta in reglementarile PUG / PUZ / PUD

e) Stabilirea avizelor si acordurilor legale strict necesare autorizarii;

f) Emiterea si semnarea de certificate de edificare si acorduri pentru realizarea bransamentelor in situatia in care localitatile semnatare ale prezentului acord nu au personal competent, desemnat pentru aceasta activitate.

2. Emiterea Autorizațiilor de Construire și Desființare

a) Indrumarea personalului desemnat din cadrul localitatilor semnatare ale prezentului accord, pentru intocmirea in baza documentatiilor de urbanism, aprobate de organele competente a autorizatiilor de construire / desfiintare;

b) Verificarea documentațiilor depuse pentru obținerea autorizațiilor.

c) Emiterea și semnarea autorizațiilor de construire/desființare conform prevederilor legale.

d) Verificarea respectării reglementăriilor urbanistice și a avizelor necesare.

3. Control și Monitorizare

a) Alături de comisia stabilită de către fiecare UAT în parte, participa la receptia lucrarilor, (cu exceptia lucrarilor din categoria “D” de importanta – pentru UAT-urile ce au compartiment de specialitate)

4. Elaborarea și Avizarea Documentațiilor de Urbanism

a) Participarea la elaborarea sau actualizarea Planurilor Urbanistice Generale (PUG), Zonale (PUZ) și de Detaliu (PUD).

b) Emiterea certificatelor de urbanism si avizelor necesare pentru aceste documentații.

c) Propunerea spre aprobare a planurilor de organizare si de dezvoltare urbanistica ale localitatilor semnatare ale prezentului acord, precum si de amenajare a teritoriului si masurile necesare realizarii acestora;

d) Propunerea de solutii pentru intocmirea planului urbanistic zonal, de detaliu si general.

5. Consiliere și Informare

a) Furnizarea informațiilor despre regimul construcțiilor și terenurilor.

b) Sprijinirea cetățenilor și investitorilor în obținerea avizelor și autorizațiilor necesare.

6. Colaborare cu Alte Instituții

a) Colaborarea cu Inspectoratul de Stat în Construcții (ISC) și alte autorități.

b) Colaborarea cu structura de specialitate din cadrul Consiliului Judetean pentru intocmirea si avizarea documentatiilor specifice de amenajare a teritoriului si urbanismului.

c) Implicarea în elaborarea strategiilor de dezvoltare urbanistică.

d) In exercitarea atribuțiilor ce-i revin, se va abține de la exprimarea sau manifestarea convingerilor politice;

e) Indeplinirea cu profesionalism, loialitate, corectitudine si in mod conștiincios îndatoririle de serviciu, se va abtine de la orice fapta care ar putea sa aduca prejudicii autoritatii sau institutiei publice in care isi desfasoara activitatea.

CAPITOLUL V

### DREPTURILE Șl OBLIGAȚIILE FINANCIARE ALE PĂRȚILOR

Art. 10. - În vederea realizării în comun a activității de amenajare a teritoriului și urbanismului părțile susțin financiar înființarea, organizarea și funcționarea departamentului de amenajare a teritoriului și urbanismului.

Art. 11. - (1) Asigurarea evidențelor privind activitățile desfășurate, precum și costurile aferente acestora, sunt în responsabilitatea Filialei Județene Prahova Asociației Comunelor din România, în calitate de entitate organizatoare.

(2) Recuperarea costurilor prevăzute la alin. (1) se realizează prin plata cotizației,reprezentând cotă parte ce revine fiecărei comune semnatare a prezentului acord, potrivit prevederilor art. 12 și art. 13.

Art. 12. - (1) Cheltuielile care se decontează între Filiala Județeană Prahova a Asociației Comunelor din România și comunele semnatare ale prezentului acord sunt următoarele:

1. bunuri și servicii;
2. cheltuieli de personal;
3. obligațiile de plată, către bugetul de stat și către celelalte bugete/fonduri, rezultate în urma acordării drepturilor de personal;
4. cheltuielile privind deplasările angajaților pentru realizarea misiunilor corespunzătoare fiecărei comune;
5. alte cheltuieli, neprevăzute la lit. a) - d), stabilite prin înțelegerea dintre părți și/sau rezultate ca urmare a exercitării atribuțiilor de amenajare a teritoriului și urbanismului.

(2) Cheltuielile prevăzute la alin. (1) sunt obligații de plată ale comunelor semnatare ale prezentului acord către Filiala Județeană Prahova a Asociației Comunelor din România.

Art. 13. - (1) Cheltuielile prevăzute la art. 12 necesare înființării, organizării și funcționării compartimentului de urbanism și amenajarea teritoriului se decontează în baza unor cote-părți stabilite de comun acord de către părțile semnatare ale prezentului acord, în urma determinării unui cost mediu lunar.

(2) Nivelul cotizației(cotei-părți),se stabilește pentru o lună,pe bază de decont,fiind variabilă în funcție de volumul lucrărilor,dar și a altor criterii obiective atunci când este cazul(număr de lucuințe ,număr de locuitori,complexitatea lucrărilor etc.).

Cotizația (cota-parte) se stabilește pentru o lună și nu poate fi fracționat.

Aceasta este în valoare de **minim 3000 lei /lună** în favoarea Filialei Județene Prahova Asociației Comunelor din România.

Art. 14. - (1) Comunele semnatare, pe întreaga durată de existență a prezentului acord, achită cota-parte, după cum urmează:

1. până cel mai târziu în ultima zi lucrătoare a ultimei a fiecărui luni;
2. ca excepție de la prevederile lit. a), pentru perioada cuprinsă Între data semnării prezentului acord și sfârșitul trimestrului respectiv, în termen de trei zile lucrătoare de la data semnării.

(2) Obligațiile de plată reprezentând cotizația(cota-parte),se achită de către comunele semnatare, potrivit prevederilor alin. (1), se efectuează pe bază de factură fiscală emisă de către Filiala Județeană Prahova a Asociației Comunelor din România.

(3) Pentru neplata la termen a obligațiilor ce le revin, potrivit alin. (1), comunele semnatare datorează majorări de întârziere calculate pentru fiecare zi de întârziere, începând cu ziua imediat următoare termenului de scadență și până la data stingerii sumei datorate, inclusiv,

(4) Nivelul majorării de întârziere este cel prevăzut pentru obligațiile fiscale cuvenite bugetelor locale.

Art. 15. - În cazul în care comuna semnatară nu achită cotizația(cota-parte) la termenele prevăzute la art. 14 alin. (1) și (2), Filiala Județeană Prahova a Asociației Comunelor din România înaintează o notificare către comuna respectivă, aceasta constituind titlu executoriu, fără îndeplinirea niciunei alte proceduri.

CAPITOLUL VI

## CLAUZE DE CONFIDENȚIALITATE Șl INCOMPATIBILITATE

Art. 16. - Informațiile, datele și documentele utilizate de angajați în cadrul desfășurării activității de amenajare a teritoriului și urbanismului sunt confidențiale.

Art. 17. - Prin clauza de confidențialitate părțile semnatare ale prezentului acord, convin ca, pe toată durata acestuia, dar și după încetarea lui, să nu solicite de la personalul departamentului de amenajare a teritoriului și urbanismului, date sau informații care privesc oricare dintre celelalte comune implicate în acțiunea de cooperare și de care aceștia au luat cunoștință în timpul exercitării activității specifice.

Art. 18. - Angajații asigură confidențialitatea datelor, a informațiilor și a documentelor între comunele semnatare ale prezentului acord.

Art. 19. - Divulgarea unor date, informații sau documente de natură să aducă prejudicii comunelor semnatare ale prezentului acord se sancționează potrivit legislației în vigoare.

CAPITOLUL VII

FORȚA MAJORĂ Șl LITIGIILE

Art. 20. - (1) Niciuna dintre părțile prezentului acord nu răspunde de neexecutarea sau executarea necorespunzătoare a obligațiilor asumate, dacă acestea sunt urmare a unui caz de forță majoră.

(2) Forța majoră constituie un obstacol de neînfrânt și inevitabil și provoacă imposibilitatea absolută de executare, fiind neprevizibilă; sunt considerate ca forță majoră, în sensul prezentului acord, împrejurări ca: război, revoluție, cutremur, marile inundații.

Art. 21. - Nu se consideră caz de forță majoră acel eveniment care îndeplinește cumulativ condițiile:

1. nu este adus la cunoștința părților semnatare ale prezentului acord, în cel mult trei zile lucrătoare de la producere;
2. există indicii că nu sunt luate toate măsurile posibile În vederea reducerii consecințelor acestuia.

Art. 22. - Orice neînțelegere care decurge din interpretarea sau executarea prezentului acord este soluționată de părțile semnatare pe cale amiabilă.

Art. 23. - în cazul în care soluționarea neînțelegerii pe cale amiabilă nu este posibilă, litigiul dintre părțile semnatare ale prezentului acord se soluționează de către instanțele de judecată competente, potrivit legii.

CAPITOLUL VIII

### DURATA Șl DESFIINȚAREA ACORDULUI DE COOPERARE

Art. 24. - Prezentul acord se încheie pe o durată nedeterminată și intră în vigoare de la data semnării lui de către reprezentanții legali ai părților semnatare.

Art. 25. - Modificarea sau desființarea prezentului acord, în cursul executării lui, se poate face numai pentru motive obiective, întemeiate și neimputabile părților, prin acordul de voință al acestora.

Art. 26. - Prezentul acord poate fi modificat prin acte adiționale aprobate de reprezentanții legali ai părților acordului.

Art. 27. - (1) Calitatea unei comune de parte în prezentul acord poate înceta, în baza hotărârii consiliului local adoptată în acest sens, numai după expirarea unei perioade de trei ani de la data de întâi ianuarie a anului următor celui în care comunică Filialei Județene Prahova a Asociației Comunelor din România hotărârea respectivă.

(2) Pe parcursul perioadei prevăzute la alin. (1) comuna respectivă poate reveni asupra opțiunii de încetare a calității de parte în prezentul acord, caz în care aceasta trebuie să comunice hotărârea consiliului local prin care abrogă hotărârea prevăzută la alin. (1).

CAPITOLUL IX

DISPOZIȚII FINALE

Art. 28. - (1) Anual, părțile prezentului acord se reunesc pentru:

1. efectuarea analizei rezultatelor executării acordului;
2. stabilirea cotei-părți lunare datorate de comunele semnatare.

(2) Măsurile prevăzute la alin. (1) lit. b) se adoptă cel mai târziu în luna noiembrie a anului curent pentru anul următor.

1. în cazul în care măsurile prevăzute la alin. (1) lit. b) nu sunt luate până la expirarea termenului prevăzut la alin. (2), pentru anul următor, cota-parte datorată de comunele semnatare este cu 10% mai mare decât cea pentru anul curent.
2. Dezbaterile din reuniunile prevăzute la alin. (1) se cuprind într-un proces-verbal și se semnează de către reprezentanții legali prezenți ai părților semnatare ale prezentului acord.
3. Măsurile prevăzute la alin. (1) lit. b) - c) *lit c nu exista la alin. (1)* se adoptă cu votul majorității reprezentanților legali ai comunelor semnatare ale prezentului acord și devin obligatorii pentru toate părțile, inclusiv pentru comunele care nu au fost reprezentate sau ai căror reprezentanți legali au votat împotriva măsurilor respective.

Art. 29. - Prezentul acord, prin act adițional:

1. poate fi modificat numai cu acordul scris al tuturor părților semnatare ale acordului;
2. se modifică oricând pe durata existenței sale, ca urmare a evenimentelor legislative intervenite asupra actelor normative care au stat la baza adoptării lui.

Prezentul acord de cooperare a fost încheiat în (7) sapte exemplare, toate cu valoare de original, astăzi …………… și intră în vigoare cu aceeași dată.

**SEMNĂTURILE REPREZENTANŢILOR PĂRŢILOR**

|  |  |  |
| --- | --- | --- |
| **L.S.** | **PREŞEDINTELE FILIALEI JUDEŢENE:**  **Vasilică DIACONU** | |
| 1. Semnătura |  |
| 2. Data semnăturii |  |
| 3. Înregistrat sub nr. |  |
|  |  |  |

|  |  |  |
| --- | --- | --- |
| **L.S.** | **B.1. Primarul comunei ………….** | |
| 1. Semnătura |  |
| 2. Data semnăturii |  |
| 3. Înregistrat sub nr. |  |
|  | 4. H.C.L. | ………………….. |

|  |  |  |
| --- | --- | --- |
| **L.S.** | **B.2. Primarul comunei ……………..** | |
| 1. Semnătura |  |
| 2. Data semnăturii |  |
| 3. Înregistrat sub nr. |  |
|  | 4. H.C.L. | …………………… |

|  |  |  |
| --- | --- | --- |
| **L.S.** | **B.3. Primarul comunei ……………..** | |
| 1. Semnătura |  |
| 2. Data semnăturii |  |
| 3. Înregistrat sub nr. |  |
|  | 4. H.C.L. | ………………….. |

|  |  |  |
| --- | --- | --- |
| **L.S.** | **B.4. Primarul comunei ……………….** | |
| 1. Semnătura |  |
| 2. Data semnăturii |  |
| 3. Înregistrat sub nr. |  |
|  | 4. H.C.L. | ………………… |

|  |  |  |
| --- | --- | --- |
| **L.S.** | **B.5. Primarul comunei ……………….** | |
| 1. Semnătura |  |
| 2. Data semnăturii |  |
| 3. Înregistrat sub nr. |  |
|  | 4. H.C.L. | ……………… |

|  |  |  |
| --- | --- | --- |
| **L.S.** | **B.6. Primarul comunei …………………** | |
| 1. Semnătura |  |
| 2. Data semnăturii |  |
| 3. Înregistrat sub nr. |  |
|  | 4. H.C.L. | …………………. |